

Előterjesztés

A Homokháti Kistérség Többcélú Társulása

2025.02.07-ei

társulási tanácsüléséhez

**Napirendi pontok**

1. **A Homokháti Kistérség Többcélú Társulása Magyarország gazdasági stabilitásáról szóló2011. évi CXCIV. törvény szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének megállapítása –** *Nógrádi Zoltán, Tóthné Klamik Gyöngyi*
2. **A Homokháti Szociális Központ 2025. évi költségvetése** – *Csótiné Ördög Edit, Bálintné Mityók Szilvia*
3. **A Homokháti Kistérség Többcélú Társulása 2025. évi költségvetése** – *Nógrádi Zoltán, Tóthné Klamik Gyöngyi*
4. **A Homokháti Szociális Központ 2024. évi költségvetésének IV. számú módosítása** – *Csótiné Ördög Edit, Bálintné Mityók Szilvia*
5. **A Homokháti Kistérség Többcélú Társuása 2024. évi költségvetésének IV. számú módosítása** *– Nógrádi Zoltán, Tóthné Klamik Gyöngyi*
6. **A Homokháti Kistérség Többcélú Társulása 2025. évi munkaterve –** *Nógrádi Zoltán*
7. **Tájékoztatás a Homokháti Szociális Központ 2024.12.31. napján fennálló intézményi térítési díj hátralékairól** – *Csótiné Ördög Edit*
8. **Tájékoztatás a Homokháti Szociális Központnál a „G*épjármű üzemeltetés és a saját gépjármű használata”* tárgyban lefolytatott 9-4/2024. számú belső ellenőrzés eredményéről készült jelentésről** – *Nógrádi Zoltán, Kálmán Lászlóné*
9. **Homokháti Kistérség Többcélú Társulása és a Homokháti Szociális Központ 2025. évi közbeszerzési tervének elfogadása** – *Nógrádi Zoltán*
10. **A Homokháti Szociális Központ szolgáltatói nyilvántartásának módosítása a házi segítségnyújtás keretében ellátható, személyi gondozásban részesülő személyek számának változására tekintettel 2025.03.01-től** – *Csótiné Ördög Edit*
11. **A Homokháti Szociális Központ által ellátott Jelzőrendszeres házi segítségnyújtás szolgáltatói nyilvántartásának módosítása 2025.03.01-től a kihelyezett készülékszám csökkenésére tekintettel** – *Csótiné Ördög Edit*
12. **A Homokháti Szociális Központ alapító okiratának, szervezeti és működési szabályzatának, továbbá szakmai programjának módosítása** – *Csótiné Ördög Edit*
13. **Tájékoztatás a Homokháti Szociális Központ bentlakásos otthoni ellátását igénybe vevők térítési díj tartozása esetén a kötelezett ingatlanára jelzálogjog bejegyzésének lehetőségéről –** *Csótiné Ördög Edit*
14. **A Homokháti Szociális Központ magasabb intézményvezetője illetményének megállapítása 2025.01.01-től** *– Nógrádi Zoltán*

**Előterjesztés az I. napirendi ponthoz**

**Tárgy: A Homokháti Kistérség Többcélú Társulása Magyarország gazdasági stabilitásáról szóló2011. évi CXCIV. törvény** **szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének megállapítása –** *Nógrádi Zoltán, Tóthné Klamik Gyöngyi*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés a II. napirendi ponthoz**

**Tárgy: A Homokháti Szociális Központ 2025. évi költségvetése** - *Csótiné Ördög Edit, Bálintné Mityók Szilvia*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés a III. napirendi ponthoz**

**Tárgy: A Homokháti Kistérség Többcélú Társulása 2025. évi költségvetése** *- Nógrádi Zoltán, Tóthné Klamik Gyöngyi*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés a IV. napirendi ponthoz**

**Tárgy: A Homokháti Szociális Központ 2024. évi költségvetésének IV. számú módosítása** **–** *Csótiné Ördög Edit, Bálintné Mityók Szilvia*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés az V. napirendi ponthoz**

**Tárgy: A Homokháti Kistérség Többcélú Társulása 2024. évi költségvetésének IV. számú módosítása** - *Nógrádi Zoltán, Tóthné Klamik Gyöngyi*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés a VI. napirendi ponthoz**

**Tárgy: A Homokháti Kistérség Többcélú Társulása 2025. évi munkaterve** – *Nógrádi Zoltán*

***Tisztelt Társulási Tanács!***

A Társulási Megállapodásban foglaltakra tekintettel a javaslom, hogy a Homokháti Kistérség Többcélú Társulása2025-ben az alábbi időpontokban ülésezzen:

|  |  |
| --- | --- |
| **Időpont, helyszín:** | **Napirend:** |
| 2025. február 07. (péntek)  Mórahalom Városi Önkormányzat  Tanácskozó Terem | Költségvetés megvitatása,  Egyéb aktuális kérdések megvitatása |
| 2025. március 07. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |
| 2025. május 23. (péntek)  Mórahalom Városi Önkormányzat  Tanácskozó Terem | 2024. évi pénzügyi beszámoló,  2024. évi szakmai beszámoló,  Egyéb aktuális kérdések megvitatása |
| 2025. szeptember 12. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |
| 2025. november 14. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |

Kérem a Tisztelt Társulási Tanácsot az előterjesztés megtekintésére és a határozati javaslat elfogadására.

Nógrádi Zoltán

elnök

**.../2025. (II.07.) Tkt határozat:**

**Tárgy: A Homokháti Kistérség Többcélú Társulása 2025. évi munkaterve**

**H a t á r o z a t i j a v a s l a t:**

1./ A Homokháti Kistérség Többcélú TársulásánakTársulási Tanácsa az alábbi munkaterv szerint állapítja meg a társulás 2025. évi társulási tanácsüléseinek időpontjait, helyszínét és napirendi pontjait:

|  |  |
| --- | --- |
| **Időpont, helyszín:** | **Napirend:** |
| 2025. február 07. (péntek)  Mórahalom Városi Önkormányzat  Tanácskozó Terem | Költségvetés megvitatása,  Egyéb aktuális kérdések megvitatása |
| 2025. március 07. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |
| 2025. május 23. (péntek)  Mórahalom Városi Önkormányzat  Tanácskozó Terem | 2024. évi pénzügyi beszámoló,  2024. évi szakmai beszámoló,  Egyéb aktuális kérdések megvitatása |
| 2025. szeptember 12. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |
| 2025. november 14. (péntek)  Mórahalom Városi Önkormányzat  Tanácskozó Terem | Egyéb aktuális kérdések megvitatása |

2./ A Homokháti Kistérség Többcélú Társulásának Társulási Tanácsa a felsorolt tervezett soros ülésein kívül rendkívüli ülést is tarthat.

Felelős: Társulási Tanács elnöke

Határidő: folyamatos

Jelentést a Társulási Tanács nem kér.

Erről értesítést kap:

1./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásánaktagjai

**Előterjesztés a VII. napirendi ponthoz**

**Tárgy: Tájékoztatás a Homokháti Szociális Központ 2024.12.31. napján fennálló intézményi térítési díj hátralékairól –** *Csótiné Ördög Edit*

***Tisztelt Társulási Tanács!***

Tájékoztatom a T. Társulási Tanácsot, hogy az intézményi térítési díjak megfizetésével kapcsolatos hátralékról az intézményvezető a 29/1993. (II.17.) Korm. rendelet 31. § (3) bekezdésben foglalt kötelezettsége alapján köteles negyedévenként tájékoztatni a fenntartót a térítési díjhátralék behajtása vagy a behajtatlan hátralék törlése érdekében.

Az intézmény negyedik negyedévi kötelezettségének eleget téve a jelen előterjesztés VII\_1. számú melléklet tartalmazza a **2024.12.31.** napján fennálló intézményi térítési díjhátralék összegét, tagintézmények, ill. telephelyek szerinti felosztásban.

|  |  |  |
| --- | --- | --- |
| **Tagintézmény/Telephely:** | **2024.12.31.** **napján fennálló**  **tartozás:** | **2025.01.31-ig**  **rendezésre került** |
| Ásotthalom Tagintézmény | 442 785 Ft | 0 Ft |
| Pusztamérges Telephely | - | - |
| Zákányszék Tagintézmény | - | - |
| Öttömös Telephely | - | - |
| Mórahalom Tagintézmény, Tanyai Idősek Klubja | - | - |
| Forráskút Telephely | - | - |
| Üllés Tagintézmény | - | - |
| **Támogató Szolgálat** | **350 192 Ft** | **0 Ft** |

Tekintettel a személyes adatok védelmére, az intézményi díjhátralékkal tartozó ellátottak neve és címe a Társulás munkaszervezeti feladatait ellátó Mórahalmi Polgármesteri Hivatalnak került megküldésre. A társulási tagtelepülés képviselője számára és kifejezett kérésére a Mórahalmi Polgármesteri Hivatal az érintett település vonatkozásában a térítési díj tartozásokról felvilágosítást ad.

Homokháti Szociális Központ intézményi térítési díj megfizetésével kapcsolatos hátralékról szóló tájékoztatójának társulási határozatban történő elfogadását kezdeményezzük.

Csótiné Ördög Edit

intézményvezető

**.../2025. (II.07.) Tkt határozat:**

**Tárgy: Tájékoztatás a Homokháti Szociális Központ 2024.12.31. napján fennálló intézményi térítési díj hátralékairól**

**H a t á r o z a t i j a v a s l a t:**

1./A Homokháti Kistérség Többcélú Társulásának Társulási Tanácsa a Homokháti Szociális Központ 2024.12.31. napján fennálló intézményi térítési díj hátralékairól szóló tájékoztatást tudomásul vette.

Felelős: Csótiné Ördög Edit intézményvezető

Határidő: azonnal

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a VIII. napirendi ponthoz**

**Tárgy: Tájékoztatás a Homokháti Szociális Központnál a „*Gépjármű üzemeltetés és a saját gépjármű használata”* tárgyban lefolytatott 9-4/2024. számú belső ellenőrzés eredményéről készült jelentésről** – *Nógrádi Zoltán, Kálmán Lászlóné*

***Tisztelt Társulási Tanács!***

A belső ellenőrzés lefolytatására a BET/31-1/2024. számú ellenőrzési program alapján került sor. Az ellenőrzés célja annak megállapítása volt, hogy az intézményi gépjárművek használatnak szabályozása, az üzemanyagköltség elszámolása a saját gépjármű használatának költségtérítése a jogszabályoknak megfelelően történik.

Az ellenőrzés során az alábbi összegző megállapításra került sor:

Homokháti Kistérség Többcélú Társulása Integrált Szociális és Gyermekjóléti Központ vezetője szabályozta a működéséhez szükséges gépjárművek használatának rendjét és elszámolását, továbbá az intézményben a belföldi kiküldetéssel kapcsolatos feladatok egységes, szabályszerű végrehajtásának rendjét. A szabályzatok az ellenőrzéskor tett észrevételek alapján az ellenőrzés lezárásig aktualizálásra kerültek, ezért az ellenőrzés lezárásakor intézkedést igénylő megállapításra nem került sor.

Ellenőrzött szervezet:

Homokháti Kistérség Többcélú Társulása Integrált Szociális és Gyermekjóléti Központ

Címe: Mórahalom, Millenniumi sétány 16-18.

Helyszíni ellenőrzés időpontja:

2024. október 22., 2024. október 28.

Az ellenőrzés nyomán a belső ellenőr az alábbi véleményt alakította ki a vizsgált területről, illetve folyamatokról összességében:

A Homokháti Kistérség Többcélú Társulása Integrált Szociális és Gyermekjóléti Központ vezetője szabályozta a működéséhez szükséges gépjárművek használatának rendjét és a költségek elszámolását továbbá az intézményben a belföldi kiküldetéssel kapcsolatos feladatok egységes, szabályszerű végrehajtásának rendjét. Az üzemeltetett gépjárművek fogyasztási normája meghatározására a megelőző év átlagfogyasztása alapján kerül sor.

A Gépjármű használati szabályzat és a kiküldetési szabályzat az ellenőrzéskor tett észrevételek, javaslatok alapján az ellenőrzés lezárásáig aktualizálásra került.

A szociális alapfeladatok ellátásához üzemben tartott gépjárművek felelős vezetőit az intézményvezető kijelölte, a gépjárművek vezetésére Gépjármű használati engedély került kiadásra, a gépjárművezetői felelősség meghatározása a szabályzatban megtörtént. Az intézmény üzemeltetésében lévő járművek többsége szigorú számadású bizonylatként kezelt tankolókártyával rendelkezik, a készpénzzel történő üzemanyag vásárlás szabályai kialakításra kerültek.

Az Intézményben a hivatali gépjármű magáncélú használata engedélyezett, a használat engedélyezése, a költségtérítésének elszámolása a szabályzatban foglaltak szerint történt.

A gépjármű használati szabályzat alapján jogszabály szerinti költségtérítés megilleti a dolgozót, költségtérítés elszámolásárára a szabályzatban foglaltak szerint került sor.

Az intézmény kiküldetési szabályzata szerint a saját tulajdonú személygépkocsi hivatali célú használata szabályozott, a költségtérítésben részesülő dolgozók rendelkeztek az ellenőrzés időpontjában érvényes nyilatkozattal. A jogszabály által elismert költségek kerültek kiküldetési költségtérítésként kifizetésre, a kiküldetés szükségessége útijelentéssel igazolt.

A Homokháti Szociális Központ kéri a tisztelt Társulási Tanácsot, hogy a jelen előterjesztés VIII\_1. számú mellékeltében foglalt belső ellenőrzési jelentést hagyja jóvá.

|  |  |
| --- | --- |
|  | Csótiné Ördög Edit  intézményvezető |

**.../2025. (II. 07.) Tkt határozat:**

**Tárgy: Tájékoztatás a Homokháti Szociális Központnál a „*Gépjármű üzemeltetés és a saját gépjármű használata”* tárgyban lefolytatott 9-4/2024. számú belső ellenőrzés eredményéről készült jelentésről**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta és a Homokháti Szociális Központnál a „*Gépjármű üzemeltetés és a saját gépjármű használata*” tárgyban lefolytatott belső ellenőrzés eredményéről készült, az előterjesztéshez VIII\_1. számon mellékelt belső ellenőrzési jelentést elfogadja.

2./ A Homokháti Kistérség Többcélú Társulásának Társulási Tanácsa megállapítja, hogy a ***„****Gépjármű üzemeltetés és a saját gépjármű használata*” tárgyban lefolytatott ellenőrzés tekintetében intézkedési terv meghozatalára nem került sor.

Felelős: Nógrádi Zoltán elnök, Csótiné Ördög Edit Intézményvezető

Határidő: a jelentés aláírására: azonnal

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a IX. napirendi ponthoz**

**Tárgy: A** Homokháti Kistérség Többcélú Társulása és a Homokháti Szociális Központ **2025. évi közbeszerzési tervének elfogadása –** *Nógrádi Zoltán*

***Tisztelt Társulási Tanács!***

A közbeszerzésről szóló 2015. évi CXLIII. törvény (a továbbiakban: Kbt.) 42. §-a alapján az 5. § (1) bekezdésében meghatározott ajánlatkérők – a központi beszerző szervek kivételével – a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési terv nyilvános.

A Társulás és a Homokháti Szociális Központ Kbt. szerint készített 2025. évi közbeszerzési tervét a IX\_1. és a IX\_2. számú melléklet tartalmazza.

Kérem a Tisztelt Társulási Tanácsot az előterjesztés megismerésére és a határozati javaslat elfogadására.

Nógrádi Zoltán

elnök

**.../2025. (II.07.) Tkt határozat:**

**Tárgy: A** Homokháti Kistérség Többcélú Társulása és a Homokháti Szociális Központ **2025. évi közbeszerzési tervének elfogadása**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgyi előterjesztést megtárgyalta

- és a Homokháti Kistérség Többcélú Társulásának 2025. évre szóló közbeszerzési tervét a IX\_1. számú melléklet szerint, továbbá

- a Homokháti Kistérség Többcélú Társulása Integrált Szociális és Gyermekjóléti Központ 2025. évre szóló közbeszerzési tervét a IX\_2. számú melléklet szerint

elfogadja.

2./ A Homokháti Kistérség Többcélú Társulásának Társulási Tanácsa a tervekben szereplő adatok módosulására, és a közbeszerzésekről szóló 2015. évi CXLIII. törvény esetleges módosításaira figyelemmel gondoskodik a tervek folyamatos aktualizálásáról.

Felelős: Társulási Tanács elnöke

Határidő: azonnal

Jelentést a Társulási Tanács nem kér.

Erről értesítést kap:

1./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a X. napirendi ponthoz**

**Tárgy: A Homokháti Szociális Központ szolgáltatói nyilvántartásának módosítása a házi segítségnyújtás keretében ellátható, személyi gondozásban részesülő személyek számának változására tekintettel 2025.03.01.-től**- *Csótiné Ördög Edit*

***Tisztelt Társulási Tanács!***

A Homokháti Szociális Központ szolgáltatói nyilvántartásának módosítását szükséges kezdeményezni, az alábbi tagintézmények/telephelyek vonatkozásában:

I. A Homokháti Kistérség Többcélú Társulása Integrált Szociális és Gyermekjóléti Központ Mórahalmi Tagintézménye (Mórahalom, Zákányszéki út 21.) esetében a házi segítségnyújtás személyi gondozásban részesülők létszámának változására tekintettel.

A módosítás következtében az ellátható személyek száma 23 főről 26 főre emelkedik. Ezen belül a személyi gondozásban ellátható személyek száma 23 főről szintén 26 főre emelkedik.

Azaz az ellátható személyek befogadott létszámát 26 főben, míg az ezen belül személyi gondozásban ellátható befogadott létszámot szintén 26 főben kérjük meghatározni.

Határidő: 2025.03.01.

II. A Homokháti Kistérség Többcélú Társulása Integrált Szociális és Gyermekjóléti Központ Tanyai Idősek Klubja Telephely (Mórahalom, Móradomb krt. 40.) esetében a házi segítségnyújtás személyi gondozásban részesülők létszámának változására tekintettel.

A módosítás következtében az ellátható személyek száma 30 főről 33 főre emelkedik. Ezen belül a személyi gondozásban ellátható személyek száma 30 főről szintén 33 főre emelkedik.

Azaz az ellátható személyek befogadott létszámát 33 főben, míg az ezen belül személyi gondozásban ellátható befogadott létszámot szintén 33 főben kérjük meghatározni.

Határidő: 2025.03.01.

III. A Homokháti Kistérség Többcélú Társulása Integrált Szociális és Gyermekjóléti Központ Zákányszéki Tagintézménye (Zákányszék, Dózsa György u. 44.) esetében a házi segítségnyújtás személyi gondozásban részesülők létszámának változására tekintettel.

A módosítás következtében az ellátható személyek száma 34 főről 36 főre emelkedik. Ezen belül a személyi gondozásban ellátható személyek száma 34 főről szintén 36 főre emelkedik.

Azaz az ellátható személyek befogadott létszámát 36 főben, míg az ezen belül személyi gondozásban ellátható befogadott létszámot szintén 36 főben kérjük meghatározni.

Határidő: 2025.03.01.

IV. A Homokháti Kistérség Többcélú Társulása Integrált Szociális és Gyermekjóléti Központ Pusztamérgesi Telephely (Pusztamérges, Petőfi u. 47.) esetében a házi segítségnyújtás személyi gondozásban részesülők létszámának változására tekintettel.

A módosítás következtében az ellátható személyek száma 29 főről 32 főre emelkedik. Ezen belül a személyi gondozásban ellátható személyek száma 29 főről szintén 32 főre emelkedik.

Azaz az ellátható személyek befogadott létszámát 32 főben, míg az ezen belül személyi gondozásban ellátható befogadott létszámot szintén 32 főben kérjük meghatározni.

Határidő: 2025.03.01.

V. A Homokháti Kistérség Többcélú Társulása Integrált Szociális és Gyermekjóléti Központ Öttömösi Telephely (Öttömös, Béke u. 3.) esetében a házi segítségnyújtás személyi gondozásban részesülők létszámának változására tekintettel.

A módosítás következtében az ellátható személyek száma 20 főről 23 főre emelkedik. Az ezen belül személyi gondozásban ellátható személyek száma 20 főről szintén 23 főre emelkedik.

Azaz az ellátható személyek befogadott létszáma 23 főben, míg az ezen belül személyi gondozásban ellátható befogadott létszámot szintén 23 főben kérjük meghatározni.

Határidő: 2025.03.01.

**A fenti kérelmek indokolása:**

**Az említett szolgáltatások tekintetében megemelkedett igények jelentkeztek az érintett tagintézmény/szervezeti egység vonatkozásában.**

**Házi segítségnyújtás vonatkozásában a megállapodások száma jelenleg meghaladja a szolgáltatói nyilvántartásba bejegyzett engedélyezett létszámot.**

**Az ellátottak állapota fokozatosan romlik, mely sok esetben már a bentlakásos intézményi elhelyezést, 24 órás gondozást is szükségessé teszi. Azonban térségi szinten magas a várakozási idő a bentlakásos intézményekben, mely az ellátás iránti igény növekedését eredményezi, a már ellátásban részesülők részéről pedig az ellátás fokozott igénybevételét.**

A házi segítségnyújtás a Szociális Törvény 86. § (1) bekezdés c) pontja alapján kötelezően biztosítandó ellátási forma lakosságszámtól függetlenül a települési önkormányzatoknak.

A finanszírozási rendszerbe való befogadásra lehetőség van házi segítségnyújtás, támogató szolgáltatás és közösségi pszichiátriai ellátás tekintetében a 2017. július 12. napján hatályba lépett 2017. évi XCV. törvény alapján. A törvény 4. §-a alapján az önkormányzati fenntartók esetében az általuk (mind kötelezően, mind önként vállaltként) nyújtott – a Szociális Törvény 58/A. § (2b) bekezdés f) pontjának – megfelelő szolgáltatások vonatkozásában a központi költségvetésről szóló törvényben biztosított támogatásra való jogosultságnak nem feltétele a befogadás.

A fentiek szerint szükséges a működési engedélyezési eljárás lefolytatása.

Kérem a Tisztelt Társulási Tanácsot az előterjesztés megvitatására és a határozati javaslat elfogadására.

Csótiné Ördög Edit

intézményvezető

**.../2025. (II.07.) Tkt határozat:**

**Tárgy: A Homokháti Szociális Központ szolgáltatói nyilvántartásának módosítása a házi segítségnyújtás keretében ellátható, személyi gondozásban részesülő személyek számának változására tekintettel 2025.03.01.-től**

**H a t á r o z a t i j a v a s l a t :**

I. A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta, a Homokháti Szociális Központ alábbi tagintézményeinek és telephelyeinek szolgáltatói nyilvántartásának módosításával egyet ért és a szolgáltatói nyilvántartásának módosítását az alábbiak szerint támogatja:

1./ A Homokháti Kistérség Többcélú Társulása Integrált Szociális és Gyermekjóléti Központ Mórahalmi Tagintézménye (Mórahalom, Zákányszéki út 21.) esetében a házi segítségnyújtás személyi gondozásban részesülők létszámának változására tekintettel az ellátható személyek számát 23 főről 26 főben, és az ezen belül a személyi gondozásban ellátható személyek számát 23 főről szintén 26 fő személyi gondozásban ellátható személyek számában határozza meg.

2./ A Homokháti Kistérség Többcélú Társulása Integrált Szociális és Gyermekjóléti Központ Tanyai Idősek Klubja Telephely (Mórahalom, Móradomb krt. 40.) esetében a házi segítségnyújtás személyi gondozásban részesülők létszámának változására tekintettel az ellátható személyek számát 30 főről 33 főben, és az ezen belül a személyi gondozásban ellátható személyek számát 30 főről szintén 33 fő személyi gondozásban ellátható személyek számában határozza meg.

3./ A Homokháti Kistérség Többcélú Társulása Integrált Szociális és Gyermekjóléti Központ Zákányszéki Tagintézménye (Zákányszék, Dózsa György u. 44.) esetében a házi segítségnyújtás személyi gondozásban részesülők létszámának változására tekintettel az ellátható személyek számát 34 főről 36 főben, és az ezen belül a személyi gondozásban ellátható személyek számát 34 főről szintén 36 fő személyi gondozásban ellátható személyek számában határozza meg.

4./ A Homokháti Kistérség Többcélú Társulása Integrált Szociális és Gyermekjóléti Központ Pusztamérgesi Telephely (Pusztamérges, Petőfi u. 47.) esetében a házi segítségnyújtás személyi gondozásban részesülők létszámának változására tekintettel az ellátható személyek számát 29 főről 32 főben, és az ezen belül a személyi gondozásban ellátható személyek számát 29 főről szintén 32 fő személyi gondozásban ellátható személyek számában határozza meg.

5./ A Homokháti Kistérség Többcélú Társulása Integrált Szociális és Gyermekjóléti Központ Öttömösi Telephely (Öttömös, Béke u. 3.) esetében a házi segítségnyújtás személyi gondozásban részesülők létszámának változására tekintettel az ellátható személyek számát 20 főről 23 főben, és az ezen belül a személyi gondozásban ellátható személyek számát 20 főről szintén 23 fő személyi gondozásban ellátható személyek számában határozza meg.

II. A Homokháti Kistérség Többcélú Társulásának Társulási Tanácsa a fenti szolgáltatói nyilvántartások módosítási határidejét 2025.03.01. napjában határozza meg és egyben felhatalmazza az Elnököt, továbbá a Homokháti Szociális Központ intézményvezetőjét a szolgáltatói nyilvántartások módosítása érdekében a szükséges intézkedések megtételére.

Felelős: Nógrádi Zoltán elnök, Csótiné Ördög Edit intézményvezető

Határidő: II./ pontra: 2025.03.01.

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a XI. napirendi ponthoz**

**Tárgy: A Homokháti Szociális Központ által ellátott Jelzőrendszeres házi segítségnyújtás szolgáltatói nyilvántartásának módosítása 2025.03.01-től a kihelyezett készülékszám csökkenésére tekintettel** – *Csótiné Ördög Edit*

***Tisztelt Társulási Tanács!***

A Homokháti Szociális Központ szolgáltatói nyilvántartásának módosítását szükséges kezdeményezni, az alábbi telephelyek/tagintézmények esetében:

I. A Homokháti Kistérség Többcélú Társulása Integrált Szociális és Gyermekjóléti Központ Zákányszéki Tagintézménye (Zákányszék, Dózsa György u. 44.) esetében a jelzőrendszeres házi segítségnyújtás keretében kihelyezhető jelzőkészülékek számára tekintettel.

A módosítás következtében a szolgáltatói nyilvántartásban szereplő, kihelyezhető jelzőkészülékek számát 179 darab helyett 120 darab készülékszámban kérjük meghatározni.

Határidő: 2025.03.01.

A fenti kérelmek indokolása:

A szolgáltatás tekintetében több szervezeti egység vonatkozásában csökkent a jelzőrendszeres házi segítségnyújtás ellátásra való igény az ellátással részben egyező szakmai tartalmú, Magyarország Kormánya által elindított, ingyenesen igénybe vehető Gondosóra Program hatására.

Azon esetekben, amikor az ellátást igénylő életkora nem éri el a 65. életévet és szociálisan rászorultnak tekintendő a jelzőrendszeres házi segítségnyújtásra, akkor az S.O.S Központ készülékei kerülnek kihelyezésre, amely után az Intézmény bérleti díjat fizet.

Jelenleg 3 fő igényli ezt az ellátási formát.

A fentiek szerint szükséges a működési engedélyezési eljárás lefolytatása.

Kérem a Tisztelt Társulási Tanácsot az előterjesztés megvitatására és a határozati javaslat elfogadására.

Csótiné Ördög Edit

intézményvezető

**.../2025. (II.07.) Tkt határozat:**

**Tárgy: A Homokháti Szociális Központ által ellátott Jelzőrendszeres házi segítségnyújtás szolgáltatói nyilvántartásának módosítása 2025.03.01.-től a kihelyezett készülékszám csökkenésére tekintettel**

**H a t á r o z a t i j a v a s l a t:**

A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta, a Homokháti Szociális Központ alábbi telephelye szolgáltatói nyilvántartásának módosításával egyet ért és a szolgáltatói nyilvántartásának módosítását az alábbiak szerint támogatja:

1./ A Homokháti Kistérség Többcélú Társulása Integrált Szociális és Gyermekjóléti Központ Zákányszéki Tagintézménye(6787 Zákányszék, Dózsa György u. 44.) esetében a jelzőrendszeres házi segítségnyújtás jelzőkészülékeinek számának változására tekintettel a kihelyezhető jelzőkészülékek számát 179 darab helyett, 120 darab kihelyezhető készülékszámban határozza meg.

2./ A Homokháti Kistérség Többcélú Társulásának Társulási Tanácsa a fenti szolgáltatói nyilvántartás módosítási határidejét2025.03.01. napjában határozza meg és egyben felhatalmazza az Elnököt, továbbá a Homokháti Szociális Központ intézményvezetőjét a szolgáltatói nyilvántartás módosítás érdekében a szükséges intézkedések megtételére.

Felelős: Nógrádi Zoltán elnök, Csótiné Ördög Edit intézményvezető

Határidő: 2./ pontra: 2025.03.01.

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a XII. napirendi ponthoz**

**Tárgy: A Homokháti Szociális Központ alapító okiratának, szervezeti és működési szabályzatának, továbbá szakmai programjának módosítása** – *Csótiné Ördög Edit*

***Tisztelt Társulási Tanács!***

A Homokháti Szociális Központ alapdokumentumainak módosítását kezdeményezzük az alábbiakban ismertetett változások átvezetésére tekintettel:

1. **A Homokháti Kistérség Többcélú Társulásának Integrált Szociális és Gyermekjóléti Központ LIII. számú alapító okiratának módosítását teszi szükségessé, hogy az intézmény feladatköre az alábbi két alaptevékenységgel bővül:**

A Homokháti Kistérség Többcélú Társulása Integrált Szociális és Gyermekjóléti Központ duális képzés keretében részt vesz szakközépiskolás tanulók szakmai gyakorlati oktatásában.

A Zákányszéki Tagintézmény a *szociális ápoló és gondozó* szakma (szakma azonosítószáma: 4 0923 22 03) vonatkozásában bejegyzésre került, mint duális képzőhely. Az intézmény tevékenységi köre a 15/2019. (XII. 7.) PM rendeletben felsorolt feladatok közül a 093010 kód alatt nyilvántartott *Felsőfokú végzettségi szintet nem biztosító képzések* tevékenységgel bővül.

A Homokháti Kistérség Többcélú Társulása Integrált Szociális és Gyermekjóléti Központ 2024-ben ismét elnyerte a családbarát munkahely címet a *Családbarát munkahely kialakításának és fejlesztésének támogatásá*ra kiírt CSP-CSBM-24-0213 azonosító számú pályázaton. A pályázat elkülönített elszámolása miatt szükséges bővíteni az alapító okirat tevékenységi körét a 15/2019. (XII. 7.) PM rendelet szerint 104060 kóddal ellátott *A gyermekek, fiatalok és családok életminőségét javító* tevékenységgel.

Az előzőekben taglalt két új alaptevékenység teszi szükségessé a szervezeti dokumentumokban a változások rögzítését.

1. **A Szakmai program és annak mellékletét képező Szervezeti és Működési Szabályzat együttes módosítását az alábbi változások átvezetése tette szükségessé:**
2. A szolgáltatói nyilvántartásban a házi segítségnyújtás keretében ellátható személyek számának emelése 2025.03.01. napjától az alábbi engedélyesek vonatkozásában:

* Mórahalom, Zákányszéki út 21.,
* Mórahalom, Móradomb körút 40.,
* Zákányszék, Dózsa György u. 44.,
* Pusztamérges, Petőfi u. 47.,
* Öttömös, Béke u. 3.

1. A szolgáltatói nyilvántartásban a jelzőrendszeres házi segítségnyújtás keretében kihelyezhető készülékek számának csökkentése 2025.03.01. naptól 179 darab készülékről 120 darab készülékre.
2. „Felsőfokú végzettségi szintet nem biztosító képzések” és „A gyermekek, fiatalok és családok életminőségét javító” kormányzati funkciók rögzítése.
3. TEÁOR’08 tételek törlése, TEÁOR’25 tételek rögzítése
4. 2024. évi statisztikai adatok frissítése

A jelen előterjesztéshez:

* XII\_1 szám alatt mellékeljük az egységes szerkezetű Alapító Okiratot és módosításának tervezetét,
* XII\_2 szám alatt mellékeljük Szervezeti és Működési Szabályzat tervezetét, valamint
* XII\_3 szám alatt mellékeljük a Szakmai Program tervezetét.

Kérem a Tisztelt Társulási Tanácsot az előterjesztés megvitatására és a határozati javaslat elfogadására.

Csótiné Ördög Edit

Intézményvezető

**…/2025. (II.07.) Tkt határozat:**

**Tárgy: A Homokháti Szociális Központ alapító okiratának, szervezeti és működési szabályzatának, továbbá szakmai programjának módosítása**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta az abban foglaltakkal egyet ért és elfogadja, hogy **a Homokháti Kistérség Többcélú Társulása fenntartása alatt álló Homokháti Szociális Központ Alapító okirata** 2025.03.01. napjától **a következők szerint módosuljon:**

**1. Az alapító okirat 4.4. pontjába foglalt táblázat a következő 4 sorral egészül ki a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 4 | 093010 | Felsőfokú végzettségi szintet nem biztosító képzések |

**2. Az alapító okirat 4.4. pontjába foglalt táblázat a következő 18 sorral egészül ki a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 18 | 104060 | A gyermekek, fiatalok és családok életminőségét javító programok |

2./ A Homokháti Kistérség Többcélú Társulásának Társulási Tanácsa **az 1./ pontban foglalt rendelkezések szerinti TCT/…../2025 számú módosító okiratot, az LIII számú módosításokkal egységes szerkezetbe foglalt Alapító okiratot, valamint a** Homokháti Kistérség Többcélú Társulása fenntartása alatt álló **Homokháti Szociális Központ Szervezeti és Működési Szabályzatának, továbbá Szakmai Programjának módosítását a melléklet szerint elfogadja**, egyben felhívja az intézmény vezetőjének figyelmét, hogy az Alapító okirat módosításának törzskönyvi bejegyzéséről intézkedjék. Az Alapító okirat-, a Szervezeti és Működési Szabályzat-, továbbá a Szakmai Program módosítását 2025.03.01. napjától kell alkalmazni.

Felelős: Csótiné Ördög Edit intézményvezető

Határidő: azonnal

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a XIII. napirendi ponthoz**

**Tárgy: Tájékoztatás a Homokháti Szociális Központ bentlakásos otthoni ellátását igénybe vevők térítési díj tartozása esetén a kötelezett ingatlanára jelzálogjog bejegyzésének lehetőségéről –** *Csótiné Ördög Edit*

***Tisztelt Társulási Tanács!***

Tájékoztatom a Tisztelt Társulási Tanácsot, hogy az intézményvezető a fenntartót – az Szt. 119. § (3) bekezdése szerinti jelzálogbejegyzés kezdeményezéséről való döntés érdekében – évente értesíti a hátralékról.

A szociális igazgatásról és szociális ellátásokról szóló 1993. évi III. törvény (továbbiakban Szt.) 119. § (3) bekezdés alapján „*A jelzálog bejegyzésének kezdeményezéséről a szociális hatóság a jogszabályi feltételek fennállása esetén – a fenntartó kérelme alapján – határozatot hoz. A határozatot az ingatlanügyi hatósággal közölni kell*.”

A 29/1993. (II.17.) Korm. rendelet 31. § (4) bekezdése alapján szociális hatóságnak az intézmény székhelye, telephelye szerint illetékes vármegyei kormányhivatalt jelöli ki.

A 29/1993. (II.17.) Korm. rendelet 31. § (5) bekezdése alapján a bejegyzett jelzálog hagyatéki teherként érvényesíthető.

A vármegyei kormányhivatal döntése alapján az ingatlanügyi hatóság bejegyzi a jelzálogjogot a megelőző évben, azaz jelen esetben 2024.12.31-ei állapot alapján felhalmozott tartozás mértékében az ellátott személy ingatlanvagyonának terhére.

A fenti jogszabályi kötelezettségünknek eleget téve, tájékoztatom a Tisztelt Társulási Tanácsot, hogy a bentlakásos idősek otthonokban az alábbi személyi térítési díj hátralékok tekintetében vált esedékessé jelzálogjog érvényesítése:

|  |  |  |  |
| --- | --- | --- | --- |
| **Érintett intézmény** | **Tartozás keletkezésének kezdő dátuma** | **Megállapodás határozati száma és a jelzáloggal érintett ingatlan adatai** | **Jelzálogjoggal érvényesíteni kívánt személyi térítési díj 2024.12.31-ei állapot alapján** |
| Ásotthalmi Tagintézmény  Idősek Otthona | 2024.09.01. | **Megállapodás száma:** ÁHBENT/94-7/2024 Ingatlan: 6783 Ásotthalom, VIII. körzet 206. sz. (Hrsz: 0476/8) | 332.000,- |
| 2024.09.01. | **Megállapodás száma:** ÁHBENT/97-7/2024 Ingatlan: 6783 Ásotthalom, Tanya ezer 281-1. (Hrsz: 0506/4) | 277.040,- |
| Zákányszéki Tagintézmény  Idősek Otthona | 2024.07.23. | **Megállapodás száma**: ZKBENT/65-4/2024  Ingatlan: 6787 Zákányszék, József Attila utca 69. sz. (Hrsz: 279/5) | 447.860,- |
| 2024.07.23. | **Megállapodás száma** ZKBENT/70-4/2024  Ingatlan: 6787 Zákányszék, Tanya 704. sz. (Hrsz: 0236/5) | 370.740,- |

A Homokháti Szociális Központ a jelzálogjog bejegyzését jóváhagyó és kezdeményező döntés meghozatalát kérelmezi az előterjesztésben ismertetésre került ingatlanok tekintetében.

|  |  |
| --- | --- |
|  | Csótiné Ördög Edit  intézményvezető |

**.../2025. (II.07.) Tkt határozat:**

**Tárgy: Tájékoztatás a Homokháti Szociális Központ bentlakásos otthoni ellátását igénybe vevők térítési díj tartozása esetén a kötelezett ingatlanára jelzálogjog bejegyzésének lehetőségéről**

**H a t á r o z a t i j a v a s l a t :**

1./ A Homokháti Kistérség Többcélú Társulásának Társulási Tanácsa a Homokháti Szociális Központ Zákányszéki Tagintézmény Idősek Otthona és Ásotthalmi Tagintézmény Idősek Otthona intézmények vonatkozásában a 2024. évben keletkezett jelzálogjog bejegyzéssel érintett személyi térítési díjhátralékokról szóló éves kimutatást az alábbiakban fogadja el:

|  |  |  |  |
| --- | --- | --- | --- |
| **Érintett intézmény** | **Tartozás keletkezésének kezdő dátuma** | **Megállapodás határozati száma és a jelzáloggal érintett ingatlan adatai** | **Jelzálogjoggal érvényesíteni kívánt személyi térítési díj 2024.12.31-ei állapot szerint** |
| Ásotthalmi Tagintézmény  Idősek Otthona | 2024.09.01. | **Megállapodás száma:** ÁHBENT/94-7/2024 Ingatlan: 6783 Ásotthalom, VIII. körzet 206. sz. (Hrsz: 0476/8) | 332.000,- |
| 2024.09.01. | **Megállapodás száma:** ÁHBENT/97-7/2024 Ingatlan: 6783 Ásotthalom, Tanya ezer 281-1. (Hrsz: 0506/4) | 277.040,- |
| Zákányszéki Tagintézmény  Idősek Otthona | 2024.07.23. | **Megállapodás száma**: ZKBENT/65-4/2024  Ingatlan: 6787 Zákányszék, József Attila utca 69. sz. (Hrsz: 279/5) | 447.860,- |
| 2024.07.23. | **Megállapodás száma** ZKBENT/70-4/2024  Ingatlan: 6787 Zákányszék, Tanya 704. sz. (Hrsz: 0236/5) | 370.740,- |

2./A Homokháti Kistérség Többcélú Társulásának Társulási Tanácsa elhatározza azt, hogy a jelen határozat 1./ pontjában található kimutatásban szereplő összes személyi térítési díj hátralék kapcsán szükséges a térítési díj hátralékosok tulajdonában álló ingatlanra a jelzálog bejegyzése érdekében a területileg illetékes Csongrád-Csanád Vármegyei Kormányhivatal szociális hatósági osztályánál eljárást kezdeményezni, és a jogerős elrendelő határozat birtokában az illetékes ingatlanügyi hatóságtól a jelzálog bejegyzését kérelmezni.

3./ A Homokháti Kistérség Többcélú Társulásának Társulási Tanácsa a határozatban foglalt feladatok végrehajtására felkéri a Homokháti Szociális Központ Intézményvezetőjét.

Felelős: Csótiné Ördög Edit intézményvezető

Határidő: eljárás kezdeményezésére: 2025.02.28.

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulása

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a XIV. napirendi ponthoz**

**Tárgy: A Homokháti Szociális Központ magasabb intézményvezetője illetményének megállapítása 2025.01.01-től –** *Nógrádi Zoltán*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.